
Ministru kabineta rīkojums Nr. 418
Rīgā 2022. gada 16. jūnijā (prot. Nr. 32 6. §)
Par atļauju Aizsardzības ministrijai uzņemties valsts budžeta ilgtermiņa saistības, lai veiktu iemaksas Starptautiskajā ģeodēzijas un ģeofizikas apvienībā (International Union of Geodesy and Geophysics)
· 1. Lai iemaksātu regulārā dalībnieka dalības maksu Starptautiskajā ģeodēzijas un ģeofizikas apvienībā (International Union of Geodesy and Geophysics), atļaut Aizsardzības ministrijai (Latvijas Ģeotelpiskās informācijas aģentūrai) uzņemties ilgtermiņa saistības budžeta programmas 30.00.00 "Valsts aizsardzības politikas realizācija" ilgtermiņa saistību sadaļā "Maksājumi starptautiskajās institūcijās un programmās" 2022. gadam un turpmākajiem gadiem ne vairāk kā 3 000 euro apmērā katru gadu.
· 2. Aizsardzības ministrijai (Latvijas Ģeotelpiskās informācijas aģentūrai) 2022. gadā un turpmākajos gados šā rīkojuma 1. punktā minēto iemaksu veikt no tai piešķirtajiem valsts budžeta līdzekļiem.

